Държавен вестник, бр. 85, 2010 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  85
които е настъпил нерегламентираният достъп 
или разпространение, както и за предприе­
тите мерки за предотвратяване на подобни 
ситуации в бъдеще.
7. Органът, който предоставя, и органът, 
който получава данните, се задължават да 
водят отчет за предаването, получаването, 
коригирането или унищожаването на данните.
8. При предоставянето на данните компе­
тентният орган, който предоставя данните, 
информира в съответствие с националното 
си законодателство за срока за унищожаване 
на предоставените данни и за всякакви огра­
ничения по отношение на тяхната употреба, 
заличаване или унищожаване, включително 
възможни ограничения за достъп, общи или 
конкретни. Когато необходимостта от такива 
ограничения бъде установена след предаването 
на данните, страните се уведомяват взаимно 
за тези ограничения в по-късен момент.
9. Лицето, за което трябва да бъдат или 
вече са били предоставени данни, получава 
по негова писмена молба информация за 
предоставените данни и за целта, за която 
ще бъдат използвани, при условие че това 
е допустимо съгласно националното зако­
нодателство на държавите на договарящите 
страни. Ако засегнатото лице подаде молба 
за достъп, коригиране или унищожаване на 
тези данни, получаващият орган взема своето 
решение в съответствие със становището на 
предоставящия орган, като това становище 
трябва да е съобразено с приложимото наци­
онално законодателство.
10. Компетентният орган, до който е пода­
дена молба за предоставяне на информация 
от гражданин на другата договаряща страна, 
е длъжен незабавно да информира за това 
компетентния орган на другата договаряща 
страна, преди да предостави такава инфор­
мация.
11. Данни могат да бъдат предоставени на 
трета страна само с предварително писмено 
съгласие на договарящата страна, която ги е 
предоставила.
12. Всяка договаряща страна има право 
да откаже предоставянето на данни, ако това 
може да застраши националната сигурност 
или обществения ред, или националното є 
законодателство, а за Република България – и 
правото на ЕС.
13. Договарящите страни предприемат 
всички необходими мерки в съответствие с 
националното си законодателство за недопус­
кане причиняването на вреди на трети лица 
във връзка с изпращането, получаването и 
използването на данни, както и за отстра­
няване на причините, довели до евентуални 
неблагоприятни последици от тази дейност.
14. При неспазване на разпоредбите на този 
член от страна на получаващата договаряща 
страна другата договаряща страна може да 
поиска заличаване или унищожаване на пре­
доставените данни.
Раздел VІ
Обмен на класифицирана информация
Член 14
Класифицирана информация се обменя 
при спазване на Споразумението между пра­
вителството на Република България и прави­
телството на Република Македония за защита 
на класифицираната информация, подписано 
в Благоевград на 7 октомври 2005 г.
Раздел VIІ
Съвместна комисия
Член 15
(1) Договарящите страни създават Съвмест­
на комисия, която се състои от по четирима 
представители на компетентните органи във 
всяка от договарящите страни и се събира 
два пъти в годината в сградата на центъра.
(2) Комисията приема свои вътрешни пра­
вила за работа.
(3) Комисията следи за прилагането на 
това споразумение, установява мерките, не­
обходими за изпълнението му, и предлага 
подписването на протоколи за изпълнение, 
насочени към точно определени мерки, 
свързани с приложението и изпълнението на 
настоящото споразумение. Подобни протоколи 
за изпълнение се одобряват от компетентните 
органи на договарящите страни в съответствие 
с националното им законодателство. 
Раздел VІІІ
Заключителни разпоредби
Член 16
(1) Това споразумение не засяга правата и 
задълженията на договарящите страни, про­
изтичащи от други международни договори, 
по които Република България или Република 
Македония са страни.
(2) Всички различия в тълкуването или 
прилагането на това споразумение се решават 
чрез консултации между договарящите страни.
Член 17
(1) Това споразумение влиза в сила след 
изтичане на 30 дни от датата на получаване 
на последното писмено уведомление, с което 
договарящите страни взаимно се уведомяват 
за изпълнението на вътрешноправните про­
цедури, необходими за влизането му в сила.
(2) Това споразумение може да бъде из­
меняно или допълвано по взаимно писмено 
съгласие на договарящите страни. Изменени­
ята и допълненията влизат в сила по реда на 
ал. 1 от този член.
(3) Това споразумение може да бъде пре­
кратено едностранно от всяка от договаря­
щите страни. В такъв случай споразумението 
прекратява действието си след изтичането 
на 6 месеца от датата на получаване на уве­
домлението.